पाएं अपने शहर की ताज़ा ख़बरें और फ्री ई-पेपरडाउनलोड करें
शासकीय सामुदायिक स्वास्थ्य केंद्र बीनागंज में आज क्षेत्रीय विधायक लक्ष्मण सिंह ने पहुंचकर कोरोना संक्रमण के तहत यहां की जा रही व्यवस्थाओं का निरीक्षण किया। इस दौरान उन्होंने बीएमओ से केंद्र पर उपलब्ध सुविधाओं की जानकारी ली। साथ ही विधायक सिंह ने स्वास्थ्य केंद्र पर कोरोना के उपचार के लिए बीनागंज व चांचौड़ा नगर के लोगों को वैक्सीन लगाए जाने की बात कही। इस अवसर पर डॉ. टिंकू वर्मा ने दस हजार वैक्सीन डोज शीघ्र उपलब्ध कराए जाने आवश्यकता की श्री सिंह को बताई।
जिस पर विधायक ने मुख्यमंत्री से बात कर जल्द ही वैक्सीन उपलब्ध कराने का आश्वासन दिया। कोरोना महामारी के प्रकोप से नागरिकों को बचाने के लिए स्वास्थ्य केंद्र बीनागंज मे स्वास्थ्य सुविधाएं उपलब्ध कराने के लिए विधायक श्री सिंह ने कलेक्टर कुमार पुरुषोत्तम के साथ बैठक में ऑनलाइन हिस्सा लिया। जिसमें जिले के सभी विधायक मौजूद रहे। इस दौरान श्री सिंह ने चांचौड़ा में दस हजार वैक्सीन भिजवाने की मांग रखी। साथ ही राशन दुकानों पर राशन की भिजवाने के सुझाव दिए। बैठक में कलेक्टर गुना ने 15 मई तक सभी दुकानों पर राशन भेजने की बात कही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn